Държавен вестник, бр. 71, 2019 г., стр. 5

БРОЙ  71	
Д Ъ Р Ж А В Е Н  В Е С Т Н И К 	
СТР.  5  
13. разработва и поддържа план за защита 
при бедствия на министерството на основание 
на изискванията на Закона за защита при 
бедствия, Националната програма за защита 
при бедствия и други законови и подзаконови 
нормативни актове;
14. организира защитата при бедствия в 
съответствие с нормативно делегираните 
правомощия на министъра;
15. организира непрекъснато денонощно 
дежурство за оповестяване при привеждане 
на страната от мирно във военно положе­
ние, бедствия, аварии, кризи и извънредни 
ситуации в системата на министерството;
16. организира и осигурява взаимодействие 
с Министерството на отбраната и с другите 
министерства и ведомства в процеса на пла­
ниране на гражданските ресурси в интерес на 
отбраната на страната съгласно разпоредбите 
на Закона за отбраната и въоръжените сили 
на Република България;
17. организира установяването на кри­
тичните инфраструктури и обектите им в 
секторите от компетентността на министъра 
и осъществява дейностите по контрола на 
тяхната защита;
18. предлага за определяне на стратеги­
ческите обекти и дейности от значение за 
националната сигурност и от национално 
значение в секторите от компетентността 
на министъра;
19. организира и контролира прилагането 
на системи от мерки, способи и средства 
за обезпечаване на дейностите, свързани с 
техническата и физическата сигурност – про­
пускателен режим, противопожарна защита 
на министерството;
20. приема и съхранява актовете за 
държавна собственост на имоти, които са 
свързани с класифицирана информация, 
представляваща държавна тайна;
21. организира, координира и ръководи 
предоставянето на публични услуги за прос­
транствени данни в министерството.
(2) В рамките на дирекция „Информаци­
онно обслужване и системи за сигурност“ се 
назначава служител, отговарящ за мрежовата 
и информационната сигурност, който док­
ладва пряко на министъра на регионалното 
развитие и благоустройството, с цел непо­
средствено информиране за състоянието и 
проблемите в мрежовата и информационната 
сигурност.
(3) В рамките на дирекция „Информаци­
онно обслужване и системи за сигурност“ 
се назначава служител по сигурността на 
информацията, който:
1. следи за спазване на изискванията на 
Закона за защита на класифицираната ин­
формация и на международните договори 
във връзка със защитата на класифицираната 
информация;
2. планира, организира и контролира 
дейностите, свързани със защитата на кла­
сифицираната информация;
3. води регистър на лицата, получили 
разрешение за достъп до класифицирана ин­
формация, следи за сроковете на валидност 
на разрешенията и за промяна в нивата на 
класификация;
4. следи за правилното определяне нивото 
на класификация на информацията;
5. организира и провежда обучението 
на служителите в областта на защитата на 
класифицираната информация.
(4) В дирекция „Информационно обслуж­
ване и системи за сигурност“ се създава 
звено, което да подпомага служителя по 
сигурността на информацията при изпъл­
нение на задачите, свързани с прилагане 
на правилата относно видовете защита на 
класифицираната информация.“
Министър-председател: 
Бойко Борисов
Главен секретар на Министерския съвет: 
Веселин Даков
6899
ПОСТАНОВЛЕНИЕ № 214 
ОТ 2 СЕПТЕМВРИ 2019 Г.
за приемане на Правилник за организаци­
ята и дейността на Съвета за развитие на 
гражданското общество
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
организацията и дейността на Съвета за 
развитие на гражданското общество.
Министър-председател: 
Бойко Борисов
Главен секретар на Министерския съвет: 
Веселин Даков
ПРАВИЛНИК
за организацията и дейността на Съвета за 
развитие на гражданското общество
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат структу­
рата и организацията на дейността на Съве­
та за развитие на гражданското общество, 
наричан по-нататък „Съвета“. С правилника 
се уреждат и правилата за избор на Съвета.
Чл. 2. Съветът е консултативен орган към 
Министерския съвет за разработването и 
провеждането на политики за подкрепа на 
развитието на гражданското общество.
Чл. 3. Съветът организира и осъществява 
дейността си въз основа на разпоредбите на 
Закона за юридическите лица с нестопанска